
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 18 

21 Ιανουάριου 1999 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Επιτροπών στη Γενική Γραμματεία Δημό¬ 
σιας Διοίκησης του Υπ. Εσ. Δ.Δ. Α. 1 

Καθορισμός αριθμού συνεδριάσεων της Επιτροπής 

Κώδικα Διοικητικής Διαδικασίας. 2 

Καθορισμός αμοιβής μελών επιτροπής εισήγησης για 
ανάθεση του έργου «Κατασκευή κυρίου κλάδου α¬ 
γωγού όμβριων οδού Ζέρβα και δευτερευόντων 
κλάδων στο Δήμο Γλυφάδας» (εργολαβία Β181/97) 3 
Υπερωριακή απασχόληση Υπαλλήλων για να μετάσχουν 
στη δημοπρασία εκποίησης πολυτίμων αφιερωμά¬ 
των του Ιερού Ιδρύματος Ευαγγελίστριας Τήνου.... 4 

Έγκριση υπερωριακής εργασίας μονίμων υπαλλήλων 
των Εμμίσθων Υποθηκοφυλακείων του Κράτους και 
των Κτηματολογικών Γραφείων Ρόδου και Κω - Λερού 5 
Εκπροσώπηση του Δημοσίου από τον Υπουργό Μακε¬ 
δονίας - Θράκης, Ιωάννη Μαγκριώτη στη Σύμβαση 
μεταβίβασης του συνόλου του ενεργητικού της υ¬ 
πό καθεστώς ειδικής εκκαθάρισης του άρθρου 46° 
του Ν. 1892/90 Ανώνυμης Εταιρείας με την επωνυ¬ 
μία ΤΟΥΡΙΣΤΙΚΗ - ΓΕΩΡΓΙΚΗ - ΕΠΑΓΩΓΙΚΗ ΑΕ 


. «ΠΟΡΤΟ ΚΑΡΡΑΣ». 6 

Κανονισμός Διεθνούς Φεστιβάλ Κινηματογράφου 

Θεσ/νίκης. 7 

Κανονισμός Φεστιβάλ Ελληνικού Κινηματογράφου.... 8 
Χαρακτηρισμός του Ιερού Ναού Αγίου Γεωργίου Άνω 
Αρχανών ως αρχαίου μνημείου. 9 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ.2079707/8715/0022 (1) 

Συγκρότηση Επιτροπών στη Γενική Γ ραμματεία Δημό¬ 
σιας Διοίκησης του Υπ. Εσ. Δ.Δ.Α. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18 παρ. 18 του Ν. 2503/97 (ΦΕΚ 


107/τ.Α730.5.1997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

β) Του άρθρου 40 του Ν. 849/78, όπως τροποποιήθηκε 
με το άρθρο 3 του Ν. 2129/93 «Αύξηση συντάξεων και άλ¬ 
λες διατάξεις». 

γ) Της παρ. 3 του άρθρου 22 του Ν. 2362/95 (ΦΕΚ 
247 /γ.Α 727.11.95) «Περί Δημοσίου Λογιστικού, ελέγχου 
τω δαπανών του Κράτους και άλλες διατάξεις». 

δ) Του άρθρου 27 του Ν. 2081/92 (ΦΕΚ 154/τ.Α792), με 
το οποίο προστέθηκε άρθρο 29Α στο Ν. 1558/85, όπως τε¬ 
λικά αντικαταστάθηκε με το άρθρο 1 του Ν. 2469/97. 

ε) Του Π.Δ. 320/88 (ΦΕΚ 149/τ.Α75.7.1988) «Οργανι¬ 
σμός των Υπηρεσιών του Υπουργείου Προεδρίας της Κυ¬ 
βέρνησης», όπως τροποποιήθηκε και συμπληρώθηκε με¬ 
ταγενέστερα. 

στ) Του Π.Δ. 373/95 (ΦΕΚ 201/τ.Α714.9.1995) «Συγχώ¬ 
νευση των Υπουργείων Προεδρίας της Κυβέρνησης και Ε¬ 
σωτερικών στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και καθορισμός των αρμοδιοτή¬ 
των του». 

ζ) Του Π.Δ. 400/95 (ΦΕΚ 226/Τ.Α71.11.1995) «Σύσταση 
Γενικής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προϋ¬ 
πολογισμού, ύψους 10.800.000 δρχ. (δέκα εκατομμυρίων 
οκτακόσιων χιλιάδων δραχμών) για το έτος 1998, που θα 
καλυφθεί από τις πιστώσεις του Φ.07-150 ΚΑΕ 0515. 

3. Τη με αριθ. 1107147/1239/0006Α/4.10.1996 απόφαση 
με θέμα «Μεταβίβαση αρμοδιοτήτων Υπουργού Οικονο¬ 
μικών στους Υφυπουργούς Οικονομικών» (ΦΕΚ 
922/Τ.Β77.10.96). 

4. Την ανάγκη σχεδιασμού, συντονισμού, διοίκησης, 
διαχείρισης, παρακολούθησης, ελέγχου και αξιολόγησης 
των προγραμμάτων και έργων οργανωτικού και διοικητι¬ 
κού εκσυγχρονισμού που εκτελούνται κάθε φορά στη Γ ε¬ 
νική Γ ραμματεία Δημόσιας Διοίκησης του Υπ. Εσ. Δ.Δ.Α., 
αποφασίζουμε: 

1. Συγκροτούμε στη Γενική Γ ραμματεία Δημόσιας Διοί¬ 
κησης του Υπουργείου Εσωτερικών, Δημόσιας Διοίκησης 
και Αποκέντρωσης έξι (6) Επιτροπές, στο πλαίσιο του 
προγράμματος διοικητικού εκσυγχρονισμού. 

2. Οι Επιτροπές είναι εννεαμελείς και αποτελούνται από 
δικαστικούς και κρατικούς λειτουργούς και από υπαλλή¬ 
λους του δημόσιου τομέα με οποιαδήποτε σχέση εργα¬ 
σίας. 

Γραμματείς στις ανωτέρω Επιτροπές ορίζονται υπάλ¬ 
ληλοι κατηγορίας ΠΕ ή ΤΕ της Γενικής Γραμματείας Δη¬ 
μόσιας Διοίκησης του Υπ. Εσ. Δ.Δ.Α. 

3. Έργο των Επιτροπών θα είναι ο σχεδιασμός, ο συ¬ 
ντονισμός, η διοίκηση, η διαχείριση, η παρακολούθηση, ο 
έλεγχος και η αξιολόγηση των προγραμμάτων και έργων 
οργανωτικού και διοικητικού εκσυγχρονισμού που εκτε- 
λούνται κάθε φορά στη Γ ενική Γ ραμματεία Δημόσιας Δι¬ 
οίκησης του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

4. Στους Προέδρους, τα μέλη και τους γραμματείς των 
εν λόγω Επιτροπών θα καταβληθεί εφάπαξ αποζημίωση 
κατά παρέκκλιση των διατάξεων του Ν. 2470/97, σύμφω¬ 
να με τα οριζόμενα στο τελευταίο εδάφιο της παρ. 18 του 
άρθρου 18 του Ν. 2503/97, το ύψος της οποίας θα καθο- 
ρισθεί με μεταγενέστερη κοινή Υπουργική απόφαση. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 
-Φ- 

Αριθ. 2076040/8640/8646/0022 (2) 

Καθορισμός αριθμού συνεδριάσεων της Επιτροπής Κώ¬ 
δικα Διοικητικής Διαδικασίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19 παρ. 2 και 4 του Ν. 2470/97 (ΦΕΚ 
40/τ.Α721.3.97) «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις». 

β) Του άρθρου 40 του Ν. 849/78, όπως συμπληρώθηκε 
με το άρθροδτου Ν. 2129/93 «Αύξηση συντάξεων και άλ¬ 
λες διατάξεις». 

γ) Του άρθρου 27του Ν. 2081/92 (ΦΕΚ 154/τ.Α792), με 
το οποίο προστέθηκε άρθρο 29Α στο Ν. 1558/85 (ΦΕΚ 
137/τ.Α/85), όπως τροποποιήθηκε με την παρ. 2α του άρ¬ 
θρου 1 του Ν. 2469/97 «Περιορισμός και βελτίωση της α- 
ποτελεσματικότητας των κρατικών δαπανών και άλλες 
διατάξεις» (ΦΕΚ38/Τ.Α714.3.97). 

2. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Πρϋ- 
πολογισμού ύψους 3.808.000 (τρία εκατομμύρια οκτακό¬ 
σιες οκτώ χιλιάδες) δρχ. για το έτος 1998, που θα καλυ¬ 
φθεί από τις πιστώσεις του Φ.07-150 ΚΑΕ 0515. 

3. Την υπ’ αριθ. ΔΙΔΚ/Φ.38/4/20825/15.9.97 απόφαση 
«Συγκρότηση Επιτροπής Κώδικα Διοικητικής Διαδικα¬ 
σίας», όπως τροποποιήθηκε μεταγενέστερα με τις υπ’ α- 
ριθ. ΔΙΔΚ/Φ.38/4/27737/16.12.97 και ΔΙΔΚ/Φ.38/4/9358/ 
30.4.98 όμοιες αποφάσεις. 

4. Την υπ’ αριθ. ΔΙΔΚ/Φ.120199/5.9.1997 (ΦΕΚ 
801/τ.Β /5.9.1997) κοινή απόφαση του Πρωθυπουργού 


και του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και Α¬ 
ποκέντρωσης», όπως τροποποιήθηκε με την αριθ. ΔΙΔΚ/ 
Φ. 1/23470/20.10.1997 (ΦΕΚ 924/τ.Β720.10.1997) όμοια 
απόφαση. 

5. Την αριθ. 1107147/1239/0006Α/4.10.96 απόφαση με 
θέμα «Μεταβίβαση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

1. Καθορίζουμε 32 (τριάντα δύο) κατ’ έτος τον αριθμό 
των εκτός ωραρίου συνεδριάσεων της Επιτροπής Κώδικα 
Διοικητικής Διαδικασίας, που συστάθηκε με την υπ’ αριθ. 
ΔΙΔΚ/Φ.38/4/20825/15.9.97 απόφασή μας, όπως τροπο¬ 
ποιήθηκε μεταγενέστερα με όμοιες αποφάσεις. 

2. Στον Πρόεδρο, τα μέλη και το γραμματέα της ανωτέ¬ 
ρω Επιτροπής θα καταβληθεί αποζημίωση κατά τα οριζό¬ 
μενα στο άρθρο 19 παρ. 2 του Ν. 2470/91, ήτοι 8.500 (ο¬ 
κτώ χιλιάδες πεντακόσιες) δραχμές κατά συνεδρίαση, για 
το έτος 1998. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

-Φ- 

Αριθ. 2081227/8861/0022 (3) 

Καθορισμός αμοιβής μελών επιτροπής εισήγησης για α¬ 
νάθεση του έργου «Κατασκευή κυρίου κλάδου αγω¬ 
γού όμβριων οδού Ζέρβα και δευτερευόντων κλάδων 
στο Δήμο Γλυφάδας» (εργολαβία Β181/97). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξειςτου αρ. 29Ατου Ν. 1558/85 «Κυβέρνηση 
και Κυβερνητικά Όργανα» όπως προστέθηκε με το αρ. 27 
του Ν. 2081/92 και αποκαταστάθηκε με το αρ. 1 του Ν. 
2469/97. 

2. Το Π.Δ. 69/88 «Περί Οργανισμού της Γ.Γ.Δ.Ε./ΥΠΕ- 
ΧΩΔΕ» όπως τροποποιήθηκε με το Π.Δ. 167/92 σε συν¬ 
δυασμό με το Π.Δ. 910/77 «Περί Οργανισμού του τέως Υπ. 
Δ.Ε.» όπως ισχύει σήμερα. 

3. Τις διατάξειςτου Ν. 1418/84 «Δημόσια έργα και ρυθ¬ 
μίσεις συναφών θεμάτων» όπως τροποποιήθηκε και συ¬ 
μπληρώθηκε με το Ν. 2229/94, τα άρθρα 12 και 13 του Ν. 
2338/95 και το άρθρο 4 του Ν. 2372/96 και το Ν. 2576/98. 

4. Το Π.Δ. 609/85 όπως τροποποιήθηκε και συμπληρώ¬ 
θηκε μετά Π.Δ. 286/94,368/94,402/86,210/97 και το Π.Δ. 
285/97. 

5. Την Δ16α/04/773/29.11.90 κοινή απόφαση του Υ¬ 
πουργού Προεδρίας και του Αναπληρωτή Υπουργού ΠΕ- 
ΧΩΔΕ για εξαίρεση διοικητικών πράξεων ή εγγράφων α¬ 
πό τον κανόνα των 3 υπογραφών του άρθρου 81 του Ν 
1892/90. 

6. Του Ν. 2362/95 «Περί Δημοσίου Λογιστικού» και ειδι¬ 
κότερα την παρ. 3 του άρθρου 22 του νόμου αυτού. 

7. Την 1107147/1239/0006Α/4.10.96 κοινή απόφαση 

Πρωθυπουργού και Υπουργού Οικονομικών με θέμα «Α¬ 
νάθεση αρμοδιοτήτων του Υπουργού Οικονομικών στους 
Υφυπουργούς Οικονομικών». 

8. Την Δ10/20820/25.10.94 απόφαση του Υπουργού ΠΕ- 
ΧΩΔΕ με την οποία το εν λόγω έργο χαρακτηρίζεται ως 
έργο μεγάλης σπουδαιότητας. 

9. Την Δ10/21427/15.12.97 απόφαση ΥΠΕΧΩΔΕ με την 
οποία ανατέθηκε εκτέλεση του έργου στη Δ/νση Δ10 και 
εγκρίθηκε η διάθεση πίστωσης ποσού 1.520.000.000 δρχ. 
και ειδικά 1.288.000.000 δρχ. για την εκτέλεση του έργου 
και 232.000.000 δρχ. για Φ.Π.Α. από τις πιστώσεις του έρ¬ 
γου 9476503 της ΣΑΕ 076/2. 

10. Τη Δ10/21646/23.12.97 απόφαση ΥΠΕΧΩΔΕ με την 
οποία εγκρίθηκαν τα τεύχη δημοπράτησης του έργου. 

11. Τη Δ10/20640/οικ./20.5.98 απόφαση ΥΠΕΧΩΔΕ με 
την οποία συστάθηκε η επιτροπή Εισήγησης για ανάθεση 
του υπόψη έργου. 

12. Τα από 10.6.98 και 10.7.98, Ιο και 2ο πρακτικά της Ε¬ 
πιτροπής Εισήγησης για ανάθεση του έργου του θέμα¬ 
τος. 

13. Τη Δ10/20912/30.7.98 απόφαση ΥΠΕΧΩΔΕ με την ο¬ 
ποία εγκρίθηκε το αποτέλεσμα της δημοπρασίας του έρ¬ 
γου του θέματος που έγινε στις 20.5.98 και ανακηρύχθη¬ 
κε μειοδότης η εργοληπτική επιχείρηση «ΕΡΓΟΔΥΝΑΜ!- 
ΚΗ ΠΑΤΡΩΝ ΑΤΕ» σύμφωνα με την ομόφωνη γνώμη της 
Επιτροπής Εισήγησης για ανάθεση. 

14. Τις διατάξεις του αρ. 40 του Ν. 849/78, όπως συ¬ 
μπληρώθηκε μετά αρ. 8του Ν. 2129/93. 

Και Επειδή 

1. Έργο της επιτροπής Εισήγησης για ανάθεση του υ¬ 
πόψη έργου ήταν η εξέταση και αξιολόγηση των οικονο¬ 
μικών προσφορών των ογδόντα επτά (87) συμμετασχό- 
ντων στον υπόψη διαγωνισμό. 

2. Όπως προκύπτει από τα υποβληθέντα δύο (2) πρα¬ 
κτικά, η επιτροπή συνεδρίαζε τακτικά και ανελλιπώς και ε¬ 
κτός του υπηρεσιακού ωραρίου από τις 10 Ιουνίου 1998 
μέχρι 10 Ιουλίου ήτοι συνολικά 1 μήνα, με την παρουσία 
των γραμματέων. 

3. Η υπόψη επιτροπή σύμφωνα με την προαναφερθείσα 
απόφαση σύστασής της αποτελείται από τα ακόλουθα 
μέλη: 

α) Κολοκάθη Κω/να Πολ. Μηχ/κό με Α' βαθμό στην 
Δ/νση Δ10 ως Πρόεδρο. 

β) Βορβή Παναγιώτη Τοπ. Μηχ/κό με Α' βαθμό στην 
Δ/νση Δ10. 

γ) Σγούρο Ιωάννη Πολ. Μηχ/κό με Β' βαθμό στην Δ/νση 
Δ10. 

δ) Θανοπούλου Μαρία Πολ. Μηχ/κό εκπρόσωπο της 
ΕΥΔΑΠ. 

ε) Πρωτονοτάριο Αντώνη Πολ. Μηχ/κό εκπρόσωπο του 
Τ.Ε.Ε. 

στ) Ζαρκάδη Άγγελο Αγρ/μο Τοπογράφο εκπρόσωπο 
ΠΕΔΜΕΔΕ. 

ζ) Τομπούλογλου Χάρη, Δημοτικό Σύμβουλο, εκπρόσω¬ 
πο ΤΕΔΚΝΑ. 

Γραμματέας της Επιτροπής ορίσθηκε η Μαρία Παπού- 
τση Δ/κός με Α' βαθμό στη Δ/νση Δ10 και αναπληρωτή της 
ο Χαρ. Κατσένιος στην Δ/νση Δ10 Δ/κός με Α' βαθμό. 

Εκ των μελών της Επιτροπής δεν προσήλθαν σας συνε¬ 
δριάσεις της ο Πρωτονοτάριος Αντώνης Πολ. Μηχ/κός 
αλλά ούτε και ο αναπληρωτής του παρόλο ότι εκλήθησαν 
αρμοδίως, αποφασίζουμε: 

1. Καθορίζουμε την αμοιβή για τα μέλη της Επιτροπής 


Εισήγησης για Ανάθεση του έργου «Κατασκευή κυρίου 
κλάδου αγωγού όμβριων οδού Ζέρβα και δευτερευόντων 
κλάδων στο Δήμο Γλυφάδας» ως εξής: 

α) Για τα μέλη της Επιτροπής: 

Κολοκάθη Κων/να, Βορβή Παναγιώτα, Σγούρο Ιωάννη, 
Θανοπούλου Μαρία, Ζαρκάδη Άγγελο και Τομπούλογλου 
Χάρητο ποσό των 120.000 δρχ. γιατο μήνα απασχόλησής 
τους. 

β) Γ ια την γραμματέα της Επιτροπής Παπούτση Μαρία 
το ποσό των 60.000 δρχ. και για τον γραμματέα Κατσένιο 
Χαράλαμπο το ποσό των 60.000 δρχ. 

2. Εγκρίνουμε τη διάθεση πίστωσης ποσού 840.000 
δρχ. που βαρύνει τις πιστώσεις του έργου 9476503 της 
ΣΑΕ 072/2 για την πληρωμή των μελών της Επιτροπής. 

3. Η σχετική καταβολή θα γίνει με μέριμνα της ΔΚΥΕ. 

4. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 22 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

-♦- 

Αριθ. 2074411/8102/0022 (4) 

Υπερωριακή απασχόληση Υπαλλήλων για να μετάσχουν 
στη δημοπρασία εκποίησης πολυτίμων αφιερωμάτων 
του Ιερού Ιδρύματος Ευαγγελίστριας Τήνου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 18 του Ν. 2470/97 όπως ανπκαταστάθηκε 
με το άρθρο 15 του Ν. 2592/98. 

2. Τα αριθ. α) 1543/2025/1.10.98 β) 1782/2264/19.11.98 
και γ) 1783/2265/20.11.1998 έγγραφα του Πανελληνίου 
Ιερού Ιδρύματος Ευαγγελίστριας Τήνου για την υπερω- 
ριακή απασχόληση των υπαλλήλων του. 

3. Την αριθ. Α1/414, 416/29.10.98 απόφαση «περί ορι¬ 
σμού μελών επιτροπής εκποίησης τιμαλφών Ιερού Ιδρύ¬ 
ματος Ευαγγελίστριας Τήνου» όπως τροποποιήθηκε με 
την αριθ. Α1/416/1998 όμοια. 

4. Την αριθ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών, αποφασίζουμε: 

Εγκρίνουμε την υπερωριακή απασχόληση των κατωτέ¬ 
ρω υπαλλήλων, κατά το μήνα Δεκέμβριο 1998, για να με¬ 
τάσχουν στη δημοπρασία εκποίησης πολυτίμων αφιερω¬ 
μάτων του Ιερού Ιδρύματος Ευαγγελίστριας Τήνου ως ε- 

ξής: 

1. Μιας προϊσταμένης τμήματος με ΜΚ3, 33 ώρες από 
το κανονικό ωράριο μέχρι την 22η ώρα. 

2. Μιας υπαλλήλου με ΜΚ7,20 ώρες πέρα από το κανο¬ 
νικό ωράριο μέχρι την 22η ώρα. 

3. Μιας υπαλλήλου με ΜΚ20, 33 ώρες πέρα από το κα¬ 
νονικό ωράριο μέχρι την 22η ώρα. 

4. Ενός υπαλλήλου του Π.Ι.Ι.Ε. Τήνου με ΜΚ15 και ενός 
υπαλλήλου του ίδιου Ιδρύματος με ΜΚ21, συνολικά και 
για τους δύο υπαλλήλου 86 ώρες πέρα από το κανονικό 
ωράριο μέχρι την 22η ώρα. 

5. Ενός υπαλλήλου του Π.Ι.Ι.Ε. Τήνου με ΜΚ25 και ενός 
υπαλλήλου με Μ ΚΙ 3, συνολικά και για τους δύο υπαλλή¬ 
λους 86 ώρες πέρα από το κανονικό ωράριο μέχρι την 22 η 
ώρα. 

Η προκαλούμενη δαπάνη ανέρχεται στο ποσό των δρχ. 
300.000 περίπου, θα βαρύνει τον προϋπολογισμό του Ιε¬ 
ρού Ιδρύματος Ευαγγελίστριας Τήνου του έτους 1998 
στο οποίο έχει προβλεφθεί ανάλογη πίστωση. 

Η κατανομή των ωρών των υπαλλήλων του Ιερού Ιδρύ¬ 
ματος θα γίνει από τη Διοικούσα Επιτροπή του. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

- 4 - 

Αριθ. 2081229/8838/0022 ( 5 ) 

Έγκριση υπερωριακής εργασίας μονίμων υπαλλήλων 
των Εμμίσθων Υποθηκοφυλακείων του Κράτους και 
των Κτηματολογικών Γραφείων Ρόδου και Κω - Λέρου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1 . Τις διατάξεις του άρθρου 18 του Ν. 2470/97 (ΦΕΚ 
40/Α/97) «Αναμόρφωση μισθολογίου του προσωπικού 
της Δημόσια Διοίκησης και άλλες συναφείς διατάξεις «ό¬ 
πως αντικαταστάθηκαν με τις διατάξεις του άρθρου 15 
του Ν. 2592/98 (ΦΕΚ 57/Α/98) «Αναπροσαρμογή συντά¬ 
ξεων πολιτικών συνταξιούχων του Δημοσίου, ρύθμιση συ- 
νταξιοδοτικών θεμάτων και άλλες διατάξεις». 

2. Την επιτακτική ανάγκη προσφοράς υπηρεσιών από 
τους υπαλλήλους των Εμμίσθων Υποθηκοφυλακείων και 
Κτηματολογικών Γ ραφείων του Κράτους πέραν του κανο¬ 
νικού ωραρίου εργασίας για την αντιμετώπιση των ηυξη- 
μένων και επειγουσών υπηρεσιακών αναγκών λόγω έλ¬ 
λειψης προσωπικού αφενός και αύξησης του όγκου των 
συναλλαγών αφετέρου που σχετίζεται: α) με την μετα¬ 
γραφή πράξεων εφαρμογής λόγω εντάξεως στο σχέδιο 
πόλεως τμημάτων, δήμων και κοινοτήτων και β) με την έκ¬ 
δοση χιλιάδων πιστοποιητικών προκειμένου να υποβλη¬ 
θούν οι προβλεπόμενες από το Ν. 2308/95 δηλώσεις για 
το Εθνικό Κτηματολόγιο. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη δρχ. 22.050.000 σε βάρος του 
κρατικού προϋπολογισμού η οποία θα καλυφθεί από τις 
εγγεγραμμένες πιστώσεις του προϋπολογισμού του Υ¬ 
πουργείου Δικαιοσύνης (Φορέας 17130-ΚΑΕ 511). 

4. Την κοινή απόφαση του Πρωθυπουργού και του Υ¬ 
πουργού Οικονομικών αριθμ. 1107147/1239/0006Α/ 
4.10.96 «Ανάθεση αρμοδιοτήτων του Υπουργού Οικονμι- 
κών στους Υφυπουργούς Οικονομικών», αποφασίζουμε: 

Εγκρίνουμε την υπερωριακή απασχόληση των μονίμων 
υπαλλήλων των Εμμίσθων Υποθηκοφυλακείων και την 
Κτηματολογικών Γραφείων του Κράτους για 19.600 ώρες 
από 8.11.1998 μέχρι 31.12.1998 χρονικό διάστημα και κα¬ 
τά Υπηρεσία ως εξής: 

ΥΠΟΘΗΚΟΦΥΛΑΚΕΙΟ Αθηνών 5.600 ώρες 

» Θεσ/νίκης 3. 1 20 ώρες 


» 

Πειραιά 

1.840 ώρες 

» 

Πατρών 

2.160 ώρες 

» 

Ηρακλείου 

800 ώρες 

» 

Χανίων 

320 ώρες 

» 

Ιεράπετρας 

160 ώρες 

» 

Χίου 

240 ώρες 

» 

Σάμου 

320 ώρες 

» 

Κατερίνης 

720 ώρες 

» 

Ιωαννίνων 

400 ώρες 

» 

Άρτας 

320 ώρες 

» 

Χαλανδρίου 

720 ώρες 

» 

Ναυπλίου 

160 ώρες 

» 

Νεάπολης 

240 ώρες 

)> 

Σαλαμίνας 

320 ώρες 

ΚΤΗΜΑΤΟΛΟΓΙΚΟ ΓΡΑΦΕΙΟ Ρόδου 

1.680 ώρες 

ΚΤΗΜΑΤΟΛΟΓΙΚΟ ΓΡΑΦΕΙΟ Κω-Λέρου 

480 ώρες 


Σημειώνεται ότι: α) Η κατανομή των υπερωριών θα γίνει 
με αποφάσεις των προϊσταμένων των ανωτέρω υπηρε¬ 
σιών και β) τα δικαιολογητικά θα υποβάλλονται στη Δ/νση 
Οικονομικού τουΥπουργείου τούτου για το σχετικό έλεγ¬ 
χο και την αναγνώριση της δαπάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ, ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΓΙΑΝΝΟΠΟΥΛΟΣ 
-Φ- 

Αριθ. 3653 ^ 0 ) 

Εκπροσώπηση του Δημοσίου από τον Υπουργό Μακεδο¬ 
νίας - Θράκης, Ιωάννη Μαγκριώτη στη Σύμβαση μετα¬ 
βίβασης του συνόλου του ενεργητικού της υπό καθε¬ 
στώς ειδικής εκκαθάρισης του άρθρου 46α του Ν. 
1892/90 Ανώνυμης Εταιρείας με την επωνυμία ΤΟΥ¬ 
ΡΙΣΤΙΚΗ - ΓΕΩΡΓΙΚΗ - ΕΞΑΓΩΓΙΚΗ ΑΕ «ΠΟΡΤΟ ΚΑΡ- 
ΡΑΣ» 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Των άρθρων 81 και 83 παρ. 2 του Συντάγματος. 

2 . Των άρθρων 15 (παρ. 5) και 22 (παρ. 2 στοιχ. γ) του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

3. Του Π.Δ. 377/1996 «Διορισμός Υπουργών Αναπληρω¬ 
τών Υπουργών και Υφυπουργών» (Α’ 244). 

4. Την υπ’ αριθ. 114/4.10.1996 απόφαση του Πρωθυ¬ 
πουργού και της Υπουργού Ανάπτυξης «Ανάθεση αρμο¬ 
διοτήτων στην Υφυπουργό Ανάπτυξης Άννα Διαμαντο- 
πούλου» (ΦΕΚ Α’ 924). 

5. Του Ν. 2000/1991 για την αποκρατικοποίηση και α- 
πλούστευση των διαδικασιών εκκαθάρισης, όπως τροπο¬ 
ποιήθηκε με το Ν. 2065/1992, Ν. 2093/1992 και Ν. 
2166/1993. 

6 . Του Ν. 1892/1990 για τον «εκσυγχρονισμό και την α¬ 
νάπτυξη και άλλες διατάξεις» (Α’ 101). 

7. Του άρθρου 27 του Ν. 2081/1992 (Α’ 154), με το οποίο 
προστέθηκε άρθρο 29Α στο Ν. 1558/1985 και το γεγονός 
ότι από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

1. Να παραοταθείτο Ελληνικό Δημόσιο ως εκ τρίτου συμ¬ 
βαλλόμενος στη Σύμβαση Μεταβίβασης του ενεργητικού 
της ΤΟΥΡΙΣΤΙΚΗ - ΓΕΩΡΓΙΚΗ - ΕΞΑΓΩΓΙΚΗ ΑΕ «ΠΟΡΤΟ 
ΚΑΡΡΑΣ» στην εταιρεία ΞΕΝΟΔΟΧΕΙΑΚΗ, ΤΟΥΡΙΣΤΙΚΗ, 
ΓΕΩΡΓΙΚΗ ΑΕ «Η ΠΟΤΙΔΑΙΑ» και να αποδεχθεί την ανάλη¬ 
ψη υποχρεώσεως από την προαναφερθείσα αγοράστρια 
εταιρεία για τη διενέργεια επενδυτικού προγράμματος 
σχετικά με τα μεταβιβαζόμενα στοιχεία ενεργητικού σύμ¬ 
φωνα μετηνπαρ. 24του άρθρου 46ατου Ν. 1892/90. 

2. Να εξουσιοδοτήσει τον Υπουργό Μακεδονίας - Θρά¬ 
κης, Ιωάννη Μαγκριώτη, να υπογράψει ως εκπρόσωπος 
του Ελληνικού Δημοσίου, την ανωτέρω Σύμβαση. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Ιανουάριου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ 

ΓΙΑΝΝΟΣ Π ΑΠΑΝΤΩΝ ΙΟΥ ΒΑΣΩ ΠΑΠΑΝΔΡΕΟΥ 

-Φ- 

Αριθ. ΥΠΠΟ/ΓΝΟΣ/1329 (7) 

Κανονισμός Διεθνούς Φεστιβάλ Κινηματογράφου 
Θεσ/νίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. Θ1 του άρθρου 4 του Ν. 
2557/1997 «Θεσμοί, μέτρα και δράσεις πολιτιστικής ανά¬ 
πτυξης» (ΦΕΚ Α' 271). 

2. Τις διατάξεις της παρ. 3 του άρθρου 22 του Ν. 
2362/95 «περί Δημοσίου Λογιστικού κ.λπ.» (ΦΕΚ Α' 247). 

3: Τηναριθμ. 1107147/1239/0064/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ Β' 922). 

4. Το αριθ. ΥΠΠΟ/ΤΜ. ΚΙΝ/ΦΟΥ/36009/15.7.98 έγγραφο 
του Τμήματος Κινηματογράφου του ΥΠ.ΠΟ με το οποίο υ¬ 
ποβλήθηκε πρόταση του Δ.Σ. του Φεστιβάλ Κινηματο¬ 
γράφου Θεσ/νίκης και 

5. Το γεγονός ότι από την παρούσα προκαλείται δαπάνη 
ύψους διακοσίων πενήντα εκατομμυρίων (250.000.000) 
δρχ. η οποία θα καλυφθεί από τις πιστώσεις των Αριθμο- 
λαχείων ΛΟΤΤΟ-ΠΡΟΤΟ, αποφασίζουμε: 

ΚΑΝΟΝΙΣΜΟΣ 

ΔΙΕΘΝΟΥΣ ΦΕΣΤΙΒΑΛ ΚΙΝΗΜΑΤΟΓΡΑΦΟΥ 
Αρθρο 1 

Το φθινόπωρο κάθε χρόνου οργανώνεται στη Θεσ/νίκη 
«Διεθνές Φεστιβάλ Κινηματογράφου» στα πλαίσια του 
Φεστιβάλ Κινηματογράφου Θεσ/νίκης. Σκοπός του Διε¬ 
θνούς Φεστιβάλ είναι η προώθηση του νέου κινηματο¬ 
γράφου από όλον τον κόσμο και η ανάδειξη της Θεσ/νί¬ 
κης ως τόπου συνάντησης των δημιουργών με το ελληνι¬ 
κό κοινό. 

Ο ακριβής χρόνος διεξαγωγής του Διεθνούς Φεστιβάλ, 
ρρίζεται με απόφαση του Υπουργού Πολιτισμού, που εκ- 
δίδεται στην αρχή του χρόνου. Ειδικά για το έτος 1998, ο 
χρόνος διεξαγωγής ορίζεται από τις 13 έως τις 22 Νοεμ¬ 
βρίου. 


Άρθρο 2 

Στα πλαίσια του Διεθνούς Φεστιβάλ Κινηματογράφου 
Θεσ/νίκης, οργανώνονται οι εξής εκδηλώσεις: 

Επίσημο διαγωνισπκκό τμήμα, στο οποίο συμμετέχουν 
πρώτες ή δεύτερες ταινίες 

Πληροφοριακό τμήμα με την επωνυμία «Νέοι Ορίζο¬ 
ντες», με συμμετοχή ταινιών από όλον τον κόσμο. 

Αναδρομή - αφιέρωμα στο έργο σκηνοθέτη με παγκό¬ 
σμια ακτινοβολία. 

Παράλληλες κινηματογραφικές εκδηλώσεις. 

Άρθρο 3 

Οι ταινίες που συμμετέχουν στο διαγωνιστικό τμήμα 
πρέπει να πληρούν τις ακόλουθες προϋποθέσεις: 

Να είναι πρώτες ή δεύτερες ταινίες μεγάλου μήκους με 
υπόθεση του σκηνοθέτη. 

Να έχουν ολοκληρωθεί εντός του τελευταίοιυ 1 δμήνου 
μέχρι της ενάρξεως του Διεθνούς Φεστιβάλ. 

Να μην έχουν προβληθεί δημόσια στην Ελλάδα 

Να έχουν πλάτος 35 ή 16 χλστ. 

Η διάρκειά τους να υπερβαίνει τα 60 λεπτά. 

Άρθρο 4 

Ο διευθυντής του Φεστιβάλ Κινηματογράφου Θεσ/νί¬ 
κης επιλέγει τις ταινίες που θα συμμετάσχουν στο διαγω- 
νιστικό τμήμα Επίσης καθορίζει την ημέρα και τη σειρά 
προβολής τους. Στο έργο της επιλογής των ταινιών είναι 
δυνατόν να υποβοηθείται από ειδικούς συνεργάτες που 
επιλέγει ο ίδιος. Για την επιλογή των ταινιών γίνονται δε¬ 
κτές, εκτός από τα θετικά αντίτυπα των ταινιών, και βιντε- 
οκασσέτες κάθε συστήματος αναπαραγωγής. Όλες οι ελ¬ 
ληνικές ταινίες που πληρούν τις προϋποθέσεις του άρ¬ 
θρου 3 του παρόντος, μπορούν να υποβάλουν αίτηση 
συμμετοχής στο διαγωνιστικό τμήμα του Διεθνούς Φεστι¬ 
βάλ. Η επιλογή των ελληνικών ταινιών, που θα συμμετά¬ 
σχουν στο διεθνή διαγωνισμό γίνεται από τον διευθυντή 
του Φεστιβάλ. 

Άρθρο 5 

Για να συμμετάσχει μια ταινία στο Διεθνές Φεστιβάλ Κι¬ 
νηματογράφου Θεσσαλονίκης, απαιτείται η συμπλήρωση 
και υποβολή της δήλωσης συμμετοχής, συνοδευομένης 
από αναλυτική κατάσταση όλων των συντελεστών της 
ταινίας, την τεχνική περιγραφή της, όπως επίσης και μία 
υπεύθυνη δήλωση ότι είναι η πρώτη ή δεύτερη ταινία του 
σκηνοθέτη. 

Άρθρο 6 

Οι ταινίες που συμμετέχουν στο Διεθνές Φεστιβάλ Κι¬ 
νηματογράφου Θεσσαλονίκης υποβάλλονται στη γλώσ¬ 
σα του πρωτοτύπου της ταινίας υποτιτλισμένες στην αγ¬ 
γλική ή τη γαλλική γλώσσα. Κατάλογος των διαλόγων ή 
των υποτίτλων στην αγγλική ή την γαλλική γλώσσα υπο¬ 
βάλλεται στα γραφεία του Φεστιβάλ τουλάχιστον δύο μή¬ 
νες νωρίτερα από την έναρξή του. Το Φεστιβάλ δικαιού¬ 
ται να προβεί στον ηλεκτρονικό υποτιτλισμό των ταινιών 
στην ελληνική γλώσσα ή στην ταυτόχρονη μετάφρασή 
τους. 

Άρθρο 7 

Ο διευθυντής του.Φεστιβάλ Κινηματογράφου Θεσσα¬ 
λονίκης επιλέγει και διορίζεται επτά προσωπικότητες του 
κινηματογραφικού χώρου, που αποτελούν την Κριτική Ε- 

πιτροπή του Διεθνούς Φεστιβάλ Κινηματογράφου. Στα 
μέλη της κριτικής Επιτροπής συμμετέχει υποχρεωτικά έ¬ 
νας έλληνας. Με απόφαση του Διευθυνπί του Φεστιβάλ ο¬ 
ρίζονται ο Πρόεδρος και ο Αντιπρόεδρος της Κριτικής Ε¬ 
πιτροπής. 

Ο διευθυντής του Φεστιβάλ μπορεί να συμμετέχει στις 
συζητήσεις της κριτικής επιτροπής του Διεθνούς Φεστι¬ 
βάλ Κινηματογράφου χωρίς δικαίωμα ψήφου. Ο Γραμμα- 
τέας της Κριτικής Επιτροπής ορίζεται από τον Διευθυντή 
του Φεστιβάλ. Οι αποφάσεις της Κριτικής Επιτροπής λαμ- 
βάνονται μετά από φανερή ψηφοφορία, με σχετική πλειο- 
ψηφία. 

Απαγορεύεται η συμμετοχή στην κριτική Επιτροπή προ¬ 
σώπων, που με οποιοδήποτε τρόπο έχουν σχέση με την 
παραγωγή ή την εκμετάλλευση των ταινιών που κρίνο- 
νται. 

Άρθρο 8 

Η Κριτική Επιτροπή απονέμει υποχρεωτικά τα εξής βρα¬ 
βεία: 

Βραβείο καλύτερης ταινίας μεγάλου μήκους (Χρυσός 
Αλέξανδρος) 

Ειδικό βραβείο της Κριτικής Επιτροπής (Αργυρός Αλέ¬ 
ξανδρος) 

Βραφείο καλύτερης σκηνοθεσίας 

Βραβείο καλύτερου σεναρίου 

Βραβείο καλύτερου ανδρικού ρόλου 

Βραβείο καλύτερου γυναικείου ρόλου 

Βραβείο καλύτερης καλλιτεχνικής συμβολής 

Μόνο ένα από τα παραπάνω βραβεία μπορεί να απονε- 
μηθεί εξ ημισείας. Η Κριτική Επιτροπή δικαιούται επίσης 
να απονείμει μέχρι δύο τιμητικές διακρίσεις. 

Το Βραβείο καλύτερης ταινίας και το Ειδικό βραβείο της 
Κριτικής Επιτροπής συνοδεύονται από χρηματικά έπα¬ 
θλα 12.500.000 και 7.500.000 δραχμών αντιστοίχως, που 
προσφέρονται από χορηγούς και απονέμονται εξ ημισεί- 
ας στον σκηνοθέτη και τον παραγωγό. Τα βραβεία αυτά 
καταβάλλονται σε συνάλλαγμα, εφόσον οι δικαιούχοι εί¬ 
ναι κάτοικοι του εξωτερικού. 

Οι παραγωγοί των βραβευμένων ταινιών κάθε χρόνο ο¬ 
φείλουν να καταθέσουν στα γραφεία του Φεστιβάλ για 
αρχειακή χρήση αντίγραφο της βραβευμένης ταινίας σε 
βιντεοκασέττα σύμφωνα με τις οδηγίες της διεθνούς ορ¬ 
γάνωσης ΡΙΑΡΡ στη σύμβαση περί των Κινηματογραφι¬ 
κών Αρχείων. 

Άρθρο 9 

Κατά τη διάρκεια του Φεστιβάλ, καμμιά από τις ταινίες 
που επελέγησαν, δεν μπορεί να παρουσιαστεί δημόσια με 
οποιονδήποτε τρόπο πριν από την προγραμματισμένη 
προβολή της. 

Άρθρο 10 

Η προθεσμία υποβολής υποψηφιοτήτων λήγει την 1 η Ο¬ 
κτωβρίου 1998. Η προθεσμία αποστολής του υλικού που 
περιγράφεται στα άρθρα 5 και 6 του παρόντος κανονι¬ 
σμού λήγει την 15η Οκτωβρίου, 1998. 

Άρθρο 11 

Ο παραγωγός βαρύνεται με τα έξοδα μεταφοράς και α¬ 
σφάλισης της ταινίας από το σημείο προέλευσης μέχρι 
την άφιξή της στα Γραφεία του Φεστιβάλ ή μέχρι την άφι¬ 


ξη στα γραφεία του εξουσιοδοτημένου εκτελωνιστή όταν 
η ταινία προέρχεται από το εξωτερικό. 

Σε περίπτωση προέλευσης της ταινίας από άλλο φεστι¬ 
βάλ, ισχύουν οι διεθνώς αποδεκτοί κανόνες της εξ ημισεί- 
ας καταβολής μεταξύ των δύο φεστιβάλ των εξόδων με¬ 
ταφοράς της ταινίας. 

Το Φεστιβάλ βαρύνεται με τα έξοδα ασφάλισης των ται¬ 
νιών από την παραλαβή της ταινίας μέχρι και την παρά¬ 
δοσή της στον αερομεταφορέα. Επίσης βαρύνεται με τα 
έξοδα επιστροφής της ταινίας στον παραγωγό. 

Σε περίπτωση μερικής ή ολικής καταστροφής ή απώλει¬ 
ας της ταινίας μέχρι την παράδοση της στον μεταφορέα 
προς επιστροφή της στον παραγωγό, ο παραγωγός οφεί¬ 
λει να εγείρει την αξίωσή του κατά της ασφαλιστικής ε¬ 
ταιρείας εντός τριάντα (30) ημερών από την ημέρα της εγ¬ 
γράφου ειδοποιήσεως εκ μέρους του Φεστιβάλ. 

Εάν η μερική ή ολική καταστροφή της ταινίας υπό την 
έννοια βλάβης, η οποία καθιστά αδύνατη την περαιτέρω 
προβολή της διαπιστωθεί μετά την επιστροφή της κόπιας 
στον παραγωγό, ο τελευταίος υποχρεούται να εγείρει τη 
σχετική αξίωση του κατά της ασφαλιστικής εταιρείας ε¬ 
ντός τριάντα (30) ημερών από την ημέρα της εκ μέρους 
του παραλαβής της ταινίας ή εντός εξήντα (60) ημερών α¬ 
πό την τελευταία ημέρα του Φεστιβάλ. Σε καμμία περί¬ 
πτωση η αποκατάσταση της βλάβης δεν μπορεί να ξε¬ 
περνά το ποσό του ενός εκατομμυρίου δραχμών. 

Άρθρο 12 

Ο Διευθυντής του Φεστιβάλ αποφασίζει για οτιδήποτε 
δεν συμπεριλαμβάνεται στον κανονισμό. Ο κανονισμός 
μεταφράστηκε στην αγγλική γλώσσα. Σε περίπτωση δια¬ 
φωνίας μόνο το ελληνικό κείμενο είναι έγκυρο. 

Άρθρο 13 

Η συμμετοχή στο Διεθνές Φεστιβάλ Κινηματογράφου 
Θεσσαλονίκης προϋποθέτει αποδοχή του κανονισμού 
αυτού. Κάθε προηγούμενη απόφαση περί Κανονισμού 
διεξαγωγής του Διεθνούς Φεστιβάλ Κινηματογράφου 
Θεσσαλονίκης παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΒΕΝΙΖΕΛΟΣ 
-Φ- 

Αριθ. ΥΠΠΟ/ΓΝΟΣ/1330 ( 8 ) 

Κανονισμός Φεστιβάλ Ελληνικού Κινηματογράφου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. Θ 1 του άρθρου 4 του Ν. 
2557/1997 «Θεσμοί, μέτρα και δράσεις πολιτιστικής ανά¬ 
πτυξης» (ΦΕΚ Α'271). 

2. Τις διατάξεις της παρ. 3 του άρθρου 22 του Ν. 
2362/95 «περί Δημοσίου Λογιστικού κ.λ.π.» (ΦΕΚ Α' 247). 

3. Την αριθμ. 1107147/1239/0064/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ Β' 922). 

4. Το αριθμ. ΥΠΠΟ/ΤΜ.ΚΙΝ/ΦΟΥ/36009/15.7.98 έγγρα¬ 
φο του Τμήματος Κινηματογράφου του ΥΠ.ΠΟ με το ο¬ 
ποίο υποβλήθηκε πρόταση του Δ.Σ. του Φεστιβάλ Κινη¬ 
ματογράφου Θεσσαλονίκης και 

5. Το γεγονός ότι από την παρούσα προκαλείται δαπά¬ 
νη ύψους διακοσίων εκατομμυρίων (200.000.000) δρχ. η 
οποία θα καλυφθεί από τις πιστώσεις των Αριθμολαχείων 
ΛΟΤΤΟ - ΠΡΟΤΟ, αποφασίζουμε: 

ΚΑΝΟΝΙΣΜΟΣ 

ΤΟΥ ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 

Άρθρο 1 

Για την προαγωγή της Κινηματογραφίας στην Ελλάδα 
και για τη διάδοση των Ελληνικών ταινιών τόσο στο εξω¬ 
τερικό όσο και στο εσωτερικό οργανώνεται κάθε χρόνο 
στη Θεσσαλονίκη Φεστιβάλ Ελληνικού Κινηματογράφου, 
που σκοπό έχει την προβολή ελληνικών ταινιών μεγάλου 
μήκους. 

Άρθρο 2 

Το Φεστιβάλ Ελληνικού Κινηματογράφου είναι μη δια- 
γωνιστικό και πραγματοποιείται στη Θεσσαλονίκη ταυτό¬ 
χρονα με το Διεθνές Φεστιβάλ. Ο ακριβής χρόνος διεξα¬ 
γωγής του Διεθνούς Φεστιβάλ ορίζεται με απόφαση του 
Υπουργού Πολιτισμού. Ειδικά για το έτος 1998, ο χρόνος 
διεξαγωγής ορίζεται από τις 13 έως 22 Νοεμβρίου. 

Άρθρο 3 

Οι ταινίες για να μετέχουν στο Φεστιβάλ Ελληνικού Κι¬ 
νηματογράφου πρέπει να έχουν τις εξής προϋποθέσεις: 

α) Να έχουν ολοκληρωθεί μέσα σε 18 μήνες πριν από 
την έναρξη του Φεστιβάλ. 

β) Να έχουν πλάτος 35 χιλστ. ή 16 χιλστ. 

γ) Να έχουν χαρακτηριστεί ως ελληνικές, σύμφωνα με 
το άρθρο 5 του Ν. 1597/86. 

δ) Η διάρκειά τους να υπερβαίνει τα 60' (λεπτά). 

Άρθρο 4 

Για τη συμμετοχή ταινίας στο Φεστιβάλ Ελληνικού Κινη¬ 
ματογράφου απαιτείται έγγραφη δήλωση του παραγω¬ 
γού συνοδευομένη απαραίτητα και από όμοια δήλωση 
του σκηνοθέτη. Στη δήλωση αυτή πρέπει να αναφέρο- 
νται: α) αναλυτική κατάσταση των συντελεστών της ται¬ 
νίας, β) όλα τα τεχνικά και λοιπά στοιχεία της ταινίας και 
γ) αν η ταινία είναι η πρώτη ή δεύτερη ταινία μεγάλου μή¬ 
κους με υπόθεση του σκηνοθέτη. 

4β) Η δήλωση συμμετοχής όπως καιηκόπιατηςταινίας, 
παραδίδεται στα γραφεία του Φεστιβάλ στην Αθήνα μέχρι 
τις 30 Σεπτεμβρίου. Οι ταινίες θα πρέπει να συνοδεύονται 
από το απαραίτητο διαφημιστικό και πληροφοριακό υλικό 
καθώς και με τα κείμενα των διαλόγων στην ελληνική, αγ¬ 
γλική και, αν υπάρχουν, στην γαλλική γλώσσα. 

Άρθρο 5 

5α) Για την επιλογή των ελληνικών ταινιών συγκροτείται 
με απόφαση του υπουργού Πολιτισμού η Προκριματική 
Επιτροπή (άρθρο 4 του Ν. 2557/97) αποτελούμενη από 
τον Διευθυντή του Φεστιβάλ ως Πρόεδρο και ως μέλη ένα 
σκηνοθέτη, ένα τεχνικό και ένα κριτικό του κινηματογρά¬ 
φου. 

Χρέη Γραμματέα της Επιτροπής ασκεί υπάλληλος του 
Φεστιβάλ. 


5β) Η Προκριμσπκή Επιτροπή κάνει επιλογή των ταινιών 
που θα πάρουν μέρος στο Φεσπβάλ Ελληνικού Κινηματο¬ 
γράφου. Γ ια την απόρριψη μίας ταινίας απαιτείται η ομο¬ 
φωνία. Ο Διευθυντής του Φεστιβάλ επιλέγει τις ελληνικές 
ταινίες που θα συμμετάσχουν στο Διεθνές Φεστιβάλ Κι¬ 
νηματογράφου. 

5γ) Οι προβολές της Προκριματικής Επιτροπής μπο¬ 
ρούν να πραγματοποιούνται και σε κόπια εργασίας ή βι- 
ντεοκασέττα της ταινίας. 

5δ) Ο χώρος και η σειρά προβολής των ταινιών που ε- 
πελέγησαν καθορίζεται από τον διευθυντή του Φεστιβάλ. 
Μετά την επιλογή των ταινιών από την Προκριματική Επι¬ 
τροπή, δεν είναι δυνατόν να ανακληθεί αίτηση συμμετο¬ 
χής ταινίας. 

5ε) Οι ταινίες που επιλέγονται από την Προκριματική Ε¬ 
πιτροπή έχουν δικαίωμα συμμετοχής στη διαδικασία των 
Κρατικών Βραβείων Ποιότητας του Υπουργείου Πολιτι¬ 
σμού. 

Άρθρο 6 

6α) Η Προκριματική Επιτροπή συνεδριάζει μετά από 
πρόσκληση του Προέδρου της. Κατά τις συνεδριάσεις τη¬ 
ρούνται πρακτικά τα πρωτότυπα των οποίων φυλάσσο¬ 
νται στα αρχεία της Γραμματείας του Φεστιβάλ ενώ επι¬ 
κυρωμένα αντίγραφα αποστέλλονται στο Τμήμα Κινημα¬ 
τογράφου του Υπουργείου Πολιτισμού. 

6β) Στην Προκριματική Επιτροπή δεν επιτρέπεται να 
συμμετέχει μέλος της που έχει σχέση με συντελεστή της 
παραγωγής των κρινομένων ταινιών. 

Άρθρο 7 

Αρμόδιος για την επίλυση κάθε ζητήματος σχετικού με 
την εφαρμογή του κανονισμού και των κειμένων διατάξε¬ 
ων είναι ο Διευθυντής του Φεστιβάλ. 

Άρθρο 8 

Στα μέλη της Προκριματικής Επιτροπής καθώς και 
στους Γραμματείς - πρακτικογράφους καταβάλλεται κατ’ 
αποκοπήν αποζημίωση ποσού ύψους 120.000 δραχμών. 
Η σχετική δαπάνη βαρύνει τον προϋπολογισμό του Φε¬ 
στιβάλ Κινηματογράφου Θεσσαλονίκης. 

Άρθρο 9 

Το Φεστιβάλ βαρύνειται με τα έξοδα μεταφοράς και α- 
σφαλίσεως των ταινιών τόσο κατά την αποστολή όσο και 
κατά την επιστροφή τους καθώς και με τα έξοδα αποθη- 
κεύσεως των ταινιών στην έδρα του. 

Το Φεστιβάλ είναι υπεύθυνο για τη φύλαξη των ταινιών 
και του υπολοίπου κινηματογραφικού υλικού μέχρι της ε¬ 
πιστροφής τους στο δικαιούχο παραγωγό. 

Άρθρο 10 

Η συμμετοχή στο Φεσπβάλ Ελληνικού Κινηματογρά¬ 
φου προϋποθέται αποδοχή του κανονισμού αυτού. Κάθε 
προηγούμενη απόφαση περί Κανονισμού διεξαγωγής 
του Φεστιβάλ Ελληνικού Κινηματογράφου Θεσσαλονίκης 
παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 1999 

ΟΙ ΥΠΟΥΡΓΟ! 

ΥΦΥΠ. ΟΙΚΟΝΟΜΙΚΏΝ ΠΟΛΙΤΙΣΜΟΥ 

ΝΙΚ. ΧΡΙΓΓΟΔΟΥΛΑΚΗΣ ΕΥΑΓ. ΒΕΝΙΖΕΛΟΣ 

Αριθ. ΥΠ Π Ο/ΑΡΧ/Β1 /Φ38/ΚΗ Ρ/58148/2157π.ε. (9) 

Χαρακτηρισμός του Ιερού Ναού Αγίου Γεωργίου Ανω 
Αρχανών ως αρχαίου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α. ΥΠ Π Ο/ΓΝ ΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με εντο¬ 
λή Υπουργού» στους Γ. Γραμματέα, Ειδικό Γραμματέα, 
Προϊσταμένους Δ/νσεων, Τμημάτων και Γραφείου του 
ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την Γνωμοδότηση του Τοπικού Συμβουλίου Μνημεί¬ 
ων Κρήτης όπως διατυπώθηκε στην αριθμ. 7/6.10.98 Συ¬ 
νεδρία του, αποφασίζουμε: 

Ανακοινώνουμε ότι ο Ιερός Ναός Αγίου Γεωργίου Άνω 
Αρχανών είναι αρχαίο μνηνείο. 


Πρόκειται για ναό που ανήκει στον τύπο της τρίκλιτης 
βασιλικής με υπερυψωμένο το μεσαίο κλιτός. Βρίσκεται 
στο κέντρο της κωμόπολης των Άνω Αρχανών. 

Η ίδρυση του ναού χρονολογείται κατά τους 13ο - 14ο 
αι. και είναι ο μεγαλύτερος σε μέγεθος τοιχογραφημένος 
ναός των Άνω Αρχανών. 

Κατά την τελευταία ανακαίνιση (18ος -19ος αι.) η στέγη 
μπαζώθηκε με αποτέλεσμα να μειωθούν οι κλίσεις και να 
αλλοιωθεί η μορφή της. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 10 Δεκεμβρίου 1998 

Με εντολή Υπουργού 
Ο Προϊστάμενος της Διευθύνσεως 
ΙΣΙΔΩΡΟΣ ΚΑΚΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




